Brisbanekrateret ligger syd for Peiresciuskrateret. Mod nordvest ligger Vega og Reimaruskraterne, og længere mod øst ligger den bjergomgivne slette Lyot.  Karakteristika Brisbane er et gammelt, eroderet krater, der er blevet noget afrundet i tidens løb på grund af en række senere mindre nedslag. Der findes småkratere langs dets rand, mest langs den vestlige væg og den nordøstlige indre væg. Der er en fure på toppen af den sydvestlige rand. Kraterbunden er næsten jævn og uden særlige nedslag. I midten af den findes en lille central forhøjning.